Erogene zone (bend)

Erogene Zone su rock grupa iz Sarajeva, Bosna i Hercegovina.

Biografija

Grupa Erogene Zone osnovana je u Sarajevu krajem 1992. godine. Tokom Opsade nastupaju po sarajevskim klubovima.

Prvi album "Šuti, seko, šuti" snimaju 1994. godine i objavljuju ga u ograničenom tiražu od 500 primjeraka na audio kasetama. Danas ga je nemoguće nabaviti.

Prva priznanja stižu iz Italije, gdje nastupaju na koncertu u Skandiciju, a 17. maja 1996. godine i na internacionalnom festivalu "European Rock Contest" u Firenci. Tom prilikom je objavljen je i kompilacijski album učesnika festivala, na kojem je i hit pjesma "Sam".

Drugi album "Robija", izlazi krajem 1997. godine. Na albumu se nalazi 12 pjesama. Sredinom 1999. godine je objavljen i treći album "XXL" za koji su dobijaju odlične kritike i koji se smatra njihovim najzrelijim djelom. Početkom 2003. godine su objavili i svoj četvrti i posljednji album "Mistični znaci".

U martu 1997. nastupaju na internacionalnom festivalu "Kulturufer" održanom u njemačkom gradu Friedrichshafen. Zone su snimile i video-spotove za hit pjesme "Menso", "Hani Hi", "Robija", "Chicago Blues", "Kao", "Kako miješaš dobro", "Neretva", Mističan dan" i "Sarajevo". 
U septembru 1998. ponovo nastupaju u Italiji, gdje imaju tri solistička koncerta u Bologni.

Naredne, (1999) nastupaju opet u Italiji na Internacionalnom muzičkom Love festivalu Arezzo Wave.
Od snimaka sa nastupa na ovom festivalu napravljen je video spot "Neretva".

Tokom djelovanja Erogene Zone prolaze nekoliko personalnih promjena ali su Almas Smajlović, Almir Komarica i Muhamed Trnka redovno u postavi. Sarađivali su i Samir Omerbegović, Adis Mahmutović, Admir Dželmo, Almir Lemeš i Edhem Saltagić.

U maju 2006. godine Erogene Zone obilježavaju 10 godina postojanja na muzičkoj sceni. Za tu priliku su svojoj vjernoj publici priredili unplugged koncert u sarajevskom BKC-u pod nazivom "Mi nismo isti". U februaru 2007. godine promovišu i svoje prvo DVD izdanje koje pored snimke koncerta iz BKC-a, po kojem i izdanje nosi ime, sadrži i video spotove, fotografije te zanimljive snimke iza scene.

U julu 2015. godine Erogene Zone, grupe Konvoj i Zabranjeno Pušenje nastupili su pred sarajevskom publikom na Trgu djece Sarajeva u okviru 20. festivala "Baščaršijske noći".

Albumi

 Šuti, seko, šuti (1994)
 European Rock Contest (1996)
 Robija (1997)
 XXL (1999)
 Mistični znaci (2003)
 Mi nismo isti / uživo (2007)

Video spotovi

Izdanje spota godine 1997-1998:
 Menso
 Hani Hi
 Robija
 Sam
 Chicago Blues

Izdanje spota godine 1999-2000:
 Kao
 Neretva
 Mrdni prstom

Izdanje spota godine 2002-2004:
 Mističan dan
 O kako miješaš dobro
 Mi nismo isti
 Sarajevo

Izdanje spota godine 2006:
 Ti i ja

Članovi

Stalni

 Almas Smajlović - vokal i bas-gitara
 Muhamed Trnka - gitara
 Nihad Maličbegović - bubnjevi

Bivši članovi
 Almir Komarica
 Haris Karić

Saradnici

 Samir Omerbegović
 Adis Mahmutović
 Admir Dželmo
 Almir Lemeš
 Edhem Saltagić

Nagrade
Nagrade grupe Erogene zone  1996  Prvo mjesto na festivalu u Firenci  1997   Nagrada Fenix 99 Grupa godine  1998   Prvo mjesto na prvom rock festivalu u Sarajevu 2000   Zlatna plaketa za grupu godine Jutarnje Novine  2003  MPX Grupa godine  2004  MPX Grupa godine  2004  7 Nominacija za nagradu Davorin Nagrade za:  - Rock Grupa godine- Rock album godine (Mistični znaci)-Dizajn albuma Mistični znaci (dizajn: Kurt & Plasto)

 Reference 

 Vanjski linkovi 
 Erogene Zone na last.fm

Kategorija:Bosanskohercegovačke muzičke grupe
Kategorija:Bosanskohercegovačke rok-grupe
Kategorija:Muzičke grupe osnovane 1992.
Kategorija:Muzičke grupe iz Sarajeva